Source: https://expresssud-est.ro/2019/04/04/daca-oug-nu-e-nimic-nu-e-liviu-dragnea-in-incercarile-sale-de-a-scapa-de-puscarie-merge-pe-mana-lui-florin-iordache-isi-joaca-ultima-carte-la-ccr/
Timestamp: 2019-12-12 07:47:41+00:00

Document:
Dacă OUG nu e, nimic nu e! Liviu Dragnea, în încercările sale de a scăpa de pușcărie, merge pe mâna lui Florin Iordache. Își joacă ultima carte la CCR | EXPRESS SUD-EST
POLITICI ȘI PENALI Dacă OUG nu e, nimic nu e! Liviu Dragnea, în încercările sale...
Dacă OUG nu e, nimic nu e! Liviu Dragnea, în încercările sale de a scăpa de pușcărie, merge pe mâna lui Florin Iordache. Își joacă ultima carte la CCR
Liviu Dragnea și Florin Iordache: un cuplu de specialiști ai găselnițelor juridice de urgență, care nu mai necesită nici-o întrebare
Curtea Constituțională va da săptămâna viitoare, în 10 aprilie, o decizie în privința contestației depuse de Florin Iordache pe tema formării completurilor de trei judecători la Înalta Curte de Casație și Justiție. Surse din conducerea PSD au declarat pentru Digi24.ro că aceasta este ”ultima carte” pe care o poate juca președintele PSD, Liviu Dragnea, în încercările sale de a scăpa de a doua condamnare în dosarul angajărilor fictive de la Direcția pentru Protecția Copilului Teleorman, în condițiile în care în 15 aprilie este stabilit ultimul termen de judecată la ICCJ în acest dosar.
Citește și: Moscova și PSD și-au întins antenele în întreaga țară. Stațiile locale Antena 1 devin posturi regionale Antena 3. RAPORT EAST CENTER ŞI UKRAINE PRISM: Antena 3 şi România TV fac jocurile Moscovei
Florin Iordache a sesizat CCR în această speță, în numele Camerei Deputaților, pe motiv de conflict juridic de natură constituțională între Parlament și Înalta Curte, deoarece nu ar fi fost respectată legea în cazul formării completurilor de trei judecători, un astfel de complet condamnându-l deja pe Liviu Dragnea la 3 ani și 6 luni de închisoare în prima instanță.
Potrivit surselor citate, președintele PSD miza foarte mult pe ordonanța de urgență pentru modificarea codurilor penale care ar fi trebuit să fie adoptată în ședința de guvern de miercuri, dacă această ordonanță ar fi prescris o parte dintre faptele penale pentru care s-au pronunțat sentințe definitive din 2014 până în 2018.
Citește și: Adina Florea, reclamată la Secția de investigare a infracțiunilor din justiție pentru divulgare de informații. SS-ul condus de Florea o anchetează pe Kovesi pentru exact aceeași infracțiune
Cu o seară înainte de ședința de guvern a existat o discuție tensionată între Liviu Dragnea, ministrul Justiției și premierul Viorica Dăncilă, aceștia din urmă opunându-se adoptării ordonanței de urgență, de teama reacțiilor externe.
De altfel, cu doar câteva ore înainte de ședința de guvern de miercuri, 13 ambasade au avertizat Guvernul să nu adopte un astfel de act normativ, iar de la Comisia Europeană a fost transmis același mesaj.
În acest context, decizia pe care o vor lua judecătorii constituționali are o miză uriașă. Potrivit informațiilor Digi24.ro, la o numărătoare informală preliminară a părerilor magistraților în acest dosar, scorul este foarte strâns.
abuz in serviciu ccr
achitare iccj
Articolul precedentOvidiu Popa, bărbatul din județul Galați care şi-a BĂTUT copiii cu bestialitate în timp ce îi filma, a fost REȚINUT, azi noapte, de polițiști. Ce posta pe Facebook mama copiilor, în timp ce aceștia erau preluați de Protecția Copilului Galați
Articolul următorPentru cititorii ziarului EXPRESS SUD-EST, indiferent de culoarea lor: Pesediștii au investit bani grei în ajutorarea celor care nu muncesc, sprijinindu-i astfel pe cei care nu fac nimic împotriva celor care fac ceva

References: CCR 
 CCR

 ICCJ 
 CCR 
 ccr

 iccj